Лъчезар Станчев
Кой е виновен

chitanka.info

Ту тетрадката попива,

ту писалката е крива,

ту попивката му взели.

Затова от две недели

Пейчо пет тетрадки цели

хвърли с изподрани листи,

изпокапани, нечисти.

Вън до късно той играе,

за уроците нехае.

Дигнат ли го на дъската,

помощ чака от децата.

После търси в друг вината:

Васко му подсказал грешно,

затова излязло смешно!

И в бележника си има

Пейчо двойки за петима,

за немирства и за грешки —

цели двайсет забележки.

Те не са му никак тежки.

Кой виновен е тогава,

че във втори клас остава?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.